13. lipnja u Domovinskom ratu

**Domovinski rat po nadnevcima**: 13. lipnja u Domovinskom ratu.

- Na posljednjoj sjednici Predsjedništva Saveza pisaca Jugoslavije u Beogradu okupili su se samo delegati Srbije i Crne Gore, pa je i formalno konstatirano da Savez više ne postoji.

- Američki senatori prihvatili Prijedlog rezolucije potpore međunarodnoj vojnoj intervenciji radi zaustavljanja srpskog ratnog divljanja.

- Srbovojska onemogućava bilo kakvu humanitarnu pomoć za 3500 stanovnika okupiranog Cavtata.

- Sedam tisuća žrtava, dosadašnja je bilanca rata u BiH, izvijestio Krizni štab za zdravstvo te republike.

- U novom progonu Hrvata iz benkovačke općine protjerana još 52 Hrvata.

- U Osijeku podignute optužnice protiv 422 hrvatska vojnika koji su se ogriješili o zakon.

- Jugovojska bombardirala klor-alkalni kompleks "Polihema" u Tuzli.

- U središtu Beograda nastrijeljena poznata novinarka londonskog "Timesa" Dessa Trevisan.

- **U srpskom napadu na Sarajevo pet granata pogodilo nadbiskupiju**, no nadbiskup vrhbosanski msgr. Vinko Puljić odbio napustiti Sarajevo.

**- Muslimanska Armija BiH ne prestaje s napadima na i ubijanjima Hrvate u srednjoj Bosni; samo na prostoru općine Kakanj počinili su niz teških ratnih zločina: u selu Drenovik ubili su 16 Hrvata, u selu Kovači/Bradarići ubili su 10, u selu Slapnica ubili su 9, a u selu Veliki Trnovci više od 5 Hrvata.**

- Savjetnik za vanjsku politiku HZ Herceg-Bosne Vladimir Pogarčić, uputio pismo Sadako Ogati u kojem skreće pozornost da UNPROFOR-ove krive procjene dovode do ubijanja Hrvata od strane Muslimana, te zahtijeva da se pučanstvu omogući evakuacija.

- U Zagrebu se susreli dr. Ivica Kostović i Yasushi Akashi te ustvrdili kako je opskrba vodom Biograda, Filip Jakova i cijelog tog kraja iz okupiranog crpilišta u Kakmi test vrijednosti cijelog Zagrebačkog sporazuma.

- Posebni izaslanik UN za bivšu Jugoslaviju Yasushi Akashi izrazio duboko žaljenje zbog ispaljenih šest srpskih raketa na područje Brčkog.

- Premijer BiH Haris Silajdžić zatražio od zapovjednika UNPROFOR-a Michaela Rosa zatvaranje granica između BiH i tzv. SR Jugoslavije.

- Ujedinjeni narodi objavili konačan izvještaj svoje Komisije za ispitivanje ratnih zločina na područje bivše Jugoslavije i konstatirali da je "etničko čišćenje" od strane Srba imalo jasne vojno-političke ciljeve i da nije ništa drugo no genocid.

- Hrvatska napokon u PHARE programu. Ministarsko vijeće EU ujedno odobrilo početak priprema na Sporazumu o suradnji Hrvatske i Europske unije.

- "To su ljudi koji nemaju ni vjere ni zakona, teroristi", rekao uzvanicima u Elysseu francuski predsjednik Jacques Chirac za bosanske Srbe.

- Bosanski Srbi ne samo što su preuzeli od UNPROFOR-a, po najnovijem dogovoru, konvoje UN-a s hranom za Sarajevo, nego i traže da se polovica tereta iz tih konvoja preda njima.

- Karadžić obznanio oslobađanje 130 talaca, ali i da će zadržati ostalih 15 iz, kako reče, "tehničkih razloga".

- Policajci s amblemom "vojne policije krajine" provode pravu hajku na sve one koji imaju bilo kakve veze s Hrvatskom kako bi popunili vojne postrojbe generala Mile Mrkšića, koje sada ratuju i u BiH, pomažući Karadžićevim Srbima koji trpe poraz za porazom na livanjsko-grahovskom bojištu.

Američkog admirala Leightona Smitha na dužnosti zapovjednik IFOR-a i cjelokupnog NATO-va Južnog krila zamjenjuje viceadmiral Joseph Lopez, također Amerikanac.

## Izvori

* Hrvatski informativni centar *Hrvatski spomenar: 11. lipnja - 20. svibnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.